text: 15-årig sigtet for trusler på livet 
  08 september 2010 kl. 08.15
  En kun 15-årig ung mand blev i går aftes anholdt af politiet. Han er nu sigtet for trusler på livet overfor to kvinder.   
  Hændelsen fandt sted udenfor et pizzaria i Danmarksgade i Vamdrup. Her viftede den 15-årige faretruende med en mindre kniv og truede to kvinder på 19 og 21 år på livet. Den unge mand er nu overgivet til de sociale myndigheder ligesom hans forældre er blevet underrettet.
  